Trump weer derde sluipmoordpoging af – praag.co.za
Ten minste twee getuies het gesien hoe die man na sy wapen reik terwyl hy na die verhoog loop waar Trump besig was om sy toespraak te lewer.
Dit is die derde poging om Trump in 'n sluipmoord om die lewe te bring. Sy kinders en veldtogbestuur het daarna getwiet dat dit 'n sluipmoordpoging was.
Alhoewel die aanvaller beweer dit was 'n grap, het niemand nog hulle twiets verwyder nie.
'n Woordevoerder vir die Amerikaanse geheime diens het in 'n verklaring gesê daar was 'n oproering in die gehoor naby die verhoog omdat iemand glo "pistool" geskree het. Geen wapen is egter aan die verdagte gevind na 'n "deeglike soektog" nie, het hy volgens CNN gesê.
'n Man wat aan verslaggewers gesê het hy is Austyn Crites, is deur die geheime diens en die polisie uit die vertrek geneem. Daar was taakmaglede met outomatiese gewere in die vertrek waar Trump gepraat het.
Trump is deur 'n mesaanvaller bestorm in Dayton, Ohio by name Tom DiMassimo asook deur 'n Brit Michael Sandford in Nevada wat hom wou doodskiet.
Volgens die polisie is niemand nog in hegtenis geneem nie.
Skrywer praagGepubliseer op 7 November 2016 7 November 2016 Kategorieë Internasionale nuus, NuusSleutelwoord Donald Trump, Nevada, Republikeine, sluipmoord, VSA